ועדת הכספים, כנסת 20, פרוטוקול מספר 586, 2016-12-19 10:50

משה גפני: אני ממשיך הלאה.

אורן אסף חזן: אדוני, אני עדיין מחכה לזכות דיבור.

משה גפני: אורן, אני נותן עכשיו לכולם.

משה גפני: אני אתן גם לך.

משה גפני: אתה מצביע באמת עם האופוזיציה?

אורן אסף חזן: לא יודע - - -

משה גפני: אתה הצבעת עם האופוזיציה?

אורן אסף חזן: אני ממתין - - -

אראל מרגלית: אורן, את ההטבה הזאת נותנים בכל הארץ אותו דבר.

אורן אסף חזן: אני מבין מה שאתה אומר.

אורן אסף חזן: אני מבין מה שאתה אומר.

משה גפני: אנחנו דנים עכשיו על ההפחתה שקיבלתם בדפים שעשתה הממשלה.

משה גפני: מי שמבקש להתייחס לעניין הזה, בבקשה.

סתיו שפיר: לא קיבלנו שום דפים - - -

אורן אסף חזן: אפשר לקבל דפים באמת?

סתיו שפיר: שום דבר לא קיבלנו.

אורן אסף חזן: אפשר לקבל דפים?

סתיו שפיר: לא הגיע אלינו שום מידע על - - -

מיקי רוזנטל: לא קיבלנו דפים.

עודד פורר: הרב גפני, יש לי הצעה לסדר, בבקשה.

עודד פורר: יש לי הצעה לסדר לפני שאתה מתחיל את הדיון, בשני משפטים.

מיקי לוי: אדוני, הצעה לסדר.

משה גפני: עודד פורר, הצעה לסדר, בבקשה.

עודד פורר: תודה, אדוני.

עודד פורר: ממש לפני פתיחת דיוני התקציב, אני רוצה להסב את תשומת לבך וגם תשומת לב החברים, שפנינו אליך, חבר הכנסת מיקי זוהר שהוא מרכז הקואליציה בוועדת הכספים, חבר הכנסת בצלאל סמוטריץ, חבר הכנסת יואב קיש, חבר הכנסת נאוה בוקר ואנוכי, בנושא: דיון על תקציב העיר ירושלים ותקצוב כיתות הלימוד בעיר.

עודד פורר: בכל שנה אנחנו מגיעים לשלבים האלה בלי שתקציב העיר סגור.

עודד פורר: אני חושב שאנחנו לא יכולים להשלים עם העניין הזה.

עודד פורר: אני מבקש שתצא פה אמירה ברורה מהוועדה, עכשיו, בדיוני התקציב, שאנחנו רוצים לראות איך ייסגר תקציב העיר ירושלים, והאם היא יכולה להתחיל את שנת 2017 כמו שעיר בירה במדינה מתוקנת צריכה להתחיל, ולא כפושטת יד בפני השלטון.

עודד פורר: תודה.

בצלאל סמוטריץ': אני מציע פשוט שהוועדה תאמץ את הצעת החוק שהגשנו בעניין, ותגיש אותה כהצעת חוק של הוועדה.

בצלאל סמוטריץ': חתמו עליה 56 חברי כנסת מכל סיעות הבית, קואליציה, אופוזיציה, ימין, שמאל, דתיים, חילונים, חרדים - - -

עיסאווי פריג': - - -

עודד פורר: עיסאווי, גם אתה צריך לתמוך בעניין של תקצוב העיר ירושלים.

עיסאווי פריג': תגיד לי אם יש לך בעיה, אני אענה לך.

חיים ילין: שום דבר.

חיים ילין: אין לי שום בעיה.

עיסאווי פריג': יפה מאוד.

חיים ילין: שום בעיה.

בצלאל סמוטריץ': תראה איך הוא אלים - - -

חיים ילין: זה לא מעלה אדומים.

חיים ילין: זה בכלל ירושלים.

חיים ילין: זה לא ייאמן.

בצלאל סמוטריץ': איזה איומים, הא?

בצלאל סמוטריץ': שוק אפור.

בצלאל סמוטריץ': הרב גפני, שמעת את הצעתי?

אחמד טיבי: להגיד על עיסאווי שהוא אלים, דווקא מגזלני קרקעות, זה הפרזה.

עיסאווי פריג': ופורעי חוק.

אחמד טיבי: ופורעי חוק.

משה גפני: חיים ילין, בבקשה.

חיים ילין: כבוד היושב-ראש, אני רוצה לשים פה שני דברים על דיוקם, כי אני חושב שגם בחלק מהדיונים שהיו, היתה אי הבנה גדולה.

חיים ילין: אני רוצה להקריא את החלטת ממשלה 2017.

חיים ילין: היה קיצוץ רוחבי בספט

חיים ילין: מבר 2014 אחרי "צוק איתן".

חיים ילין: עלות המלחמה כשמונה מיליארד שקל, והיה צריך לשקם את כל עוטף עזה.

חיים ילין: עלות הקיצוץ הרוחבי הביא מיליארד שקל למשרד הביטחון ועוד 1.3 מיליארד לעוטף עזה בתוכנית.

חיים ילין: ואז נעשה הקיצוץ הרוחבי של 2%.

חיים ילין: אני מציין את זה כי עכשיו מתחילים להאשים את הקיצוצים הרוחביים שנעשו בממשלה הקודמת.

חיים ילין: אז אני רוצה להבהיר, תסתכלו טוב-טוב על פיתוח תשתיות, הקמת אזורי תעשייה, עצמאות כלכלית, סיוע בשכר דירה, סבסוד עלויות פיתוח בשדרות, מכללת ספיר, מרכזי צעירים, חידוש ופיתוח תשתיות בריאות ומים, בתי אגודה, שכונות מגורים זמניות לקליטת תושבים, השמשת יחידות דיור, תוכניות להעצמה קהילתית.

חיים ילין: חברים יקרים, יש פה מיליארד ו-300 מיליון שקל שהופנו לשקם את עוטף עזה, פרוס לארבע שנים, מסתיים בסוף 2018.

חיים ילין: אז כשבאים ומטיפים מוסר, לפחות לדייק.

חיים ילין: זה בלתי נמנע.

חיים ילין: היה צריך אחרי המלחמה לשקם, וזה בדיוק מה שנעשה, קיצוץ רוחבי; להשוות את הקיצוץ הרוחבי שנעשה אחרי המלחמה ועלויות הדירות שהיה צריך מול הקיצוץ הרוחבי הזה, זה לא נכון, זה פשוט לערבב את הדברים בצורה לא נכונה.

חיים ילין: הקיצוץ הזה הוא מתוך כספים קואליציוניים.

רחל עזריה: הנושא השני, אני חייב להגיד לכם, אני לא מאמין בתקציב הזה.

רחל עזריה: לא יתכן תקציב שסופר 420 עד 500 מיליון שקל בשנה על מיסוי קיבוצים על הרפורמה.

רחל עזריה: כבוד היושבת ראש, שמחליפה את גפני, אני רוצה להבהיר, חצי מזה הוא ביטוח לאומי.

רחל עזריה: ממתי הכנסות ביטוח לאומי נכנסות לבסיס התקציב?

רחל עזריה: זהבה, זהבה, יש לך משהו נגד ילין?

רחל עזריה: את זה למדתי מגפני.

רחל עזריה: בואו נשמע אותו.

רחל עזריה: הוא בא, חיכה הרבה זמן.

חיים ילין: דרך אגב, מי שלא יודע, ברוסית זה עץ אשוח, ועוד מעט זה עץ אשוח.

חיים ילין: והחצי השני הוא בעצם מס הכנסה.

חיים ילין: אבל מה לעשות שמס הכנסה כבר משלמים הקיבוצים כדין?

חיים ילין: הפער שיש זה הפרשי שומה של 20 מיליון.

רחל עזריה: אגב, אתה בהצעה לסדר, אז רק לקצר.

חיים ילין: אני אומר שזה בעצם קיצוץ של עוד מיליארד שקל שלא קיים.

חיים ילין: הנושא השלישי זה מיסוי דירה שלישית.

חיים ילין: הכניסו הכנסות של 980 מיליון שקל ב-2017 וכמיליארד שקל ב-2018.

חיים ילין: ידוע שהשר כחלון רצה להעביר את זה, והוא באמת מיתן את החוק עצמו.

חיים ילין: אם מיתן את החוק, אז ההכנסות לא יהיו אותם סכומים.

חיים ילין: אם אני עובר על כל הסעיפים, אני רואה שיש אי התאמה מוחלטת בין ההכנסות שאגף התקציבים רושם לבין מה שבפועל קורה.

חיים ילין: לדעתי, מה שיקרה בסופו של דבר, אני אומר לך כחברה בקואליציה, הקיצוץ הזה הוא לא אחרון, הוא רק הראשון מתוך סדרה.

חיים ילין: אני מזכיר לכולכם שזה כבר מתווסף לקיצוץ של שמונה מיליארד שקל.

חיים ילין: השלטון המקומי, חסר לו 300 - - -

רחל עזריה: בסדר.

רחל עזריה: טוב, תודה.

רחל עזריה: זהו, אני מבקשת שתסיים.

חיים ילין: כבוד ראש העיר ירושלים - - -

רחל עזריה: אני מבקשת שתסיים.

חיים ילין: השלטון המקומי, חסר לו 300 מיליון שקל שזה 10% ממענקי האיזון שלהם.

חיים ילין: המשמעות היא שביד אחת יש את מיקי זוהר שיש לו ועדה לצמצום פערים ומצד שני, אתם פותחים את הפערים.

רחל עזריה: תודה על ההערות החשובות.

רחל עזריה: אני רק רוצה להזכיר שבקדנציה הקודמת איימו עלינו לרדת בדירוג האשראי בגלל ההתנהלות השערורייתית וחסרת האחריות של שר האוצר, והפעם אנחנו רק מקבלים מחמאות, אבל אני רק רוצה לציין את זה.

רחל עזריה: בבקשה, חבר הכנסת מיקי רוזנטל.

מיקי רוזנטל: אז בואי נדייק במידע.

חיים ילין: דייקתי מאוד.

חיים ילין: כשאת אמרת שקיצצו ב-2% יותר מאשר שר האוצר הזה קיצץ, היתה מלחמה ואת לא לוקחת בחשבון את המלחמה.

רחל עזריה: אוקיי.

רחל עזריה: כן, בבקשה.

מיקי רוזנטל: אני לא מבין, אתם אתמול עשיתם קיצוצים בממשלה, עשו פלאט, לקחו בשביל גחמה של ראש הממשלה 140 מיליון שקל כדי - - -

רחל עזריה: הדחייה של ארבעה חודשים עד שיוקם התאגיד, כן.

מיקי רוזנטל: לא משנה.

מיקי רוזנטל: התאגיד היה צריך לפעול בינואר, סתם מבזבזים כסף של הציבור.

מיקי רוזנטל: אבל זאת לא השאלה.

מיקי רוזנטל: אתם הבוקר הייתם צריכים להניח תקציב חדש - - -

יוסי יונה: הישיבה הזאת היא בעייתית.

יוסי יונה: אין לנו פה יועצת משפטית, מיקי.

יוסי יונה: אולי נעצור את הדיון עד שתבוא היועצת?

מיקי לוי: הכי טוב לעצור את הדיון.

מיקי רוזנטל: גברתי היושבת-ראש, אתם הייתם - - -

רחל עזריה: שנייה, שנייה.

רחל עזריה: חבר סיעה שלך מדבר, אני מבקשת שתכבד אותו.

רחל עזריה: אין שום בעיה, על-פי תקנון הכנסת, לנהל את הדיון הזה.

רחל עזריה: אני מבקשת שתכבד אותו.

יוסי יונה: רחל, אל תעשי בינינו ריבים, כאילו עכשיו את עוזרת לו נגדי.

יוסי יונה: בחייך - - -

רחל עזריה: בבקשה, תכבד אותו ותיתן לו לדבר - - -

סתיו שפיר: - - - אין פה ייעוץ משפטי - - -

מיקי לוי: גברתי, את צריכה לעצור את הישיבה מכיוון שאין יועצת משפטית.

יוסי יונה: אין יועצת משפטית.

יוסי יונה: זה מה שאני אומר.

מיקי לוי: אסור לנהל את הישיבה ללא ייעוץ משפטי.

יוסי יונה: זה מה שאני אמרתי.

רחל עזריה: אנחנו לא מכירים דבר כזה.

רחל עזריה: אנחנו נבדוק את זה בינתיים.

רחל עזריה: אני מבקשת שתכבדו - - -

יוסי יונה: אז בואי בדקי.

רחל עזריה: אני מבקשת שתכבדו את חבר סיעתכם.

סתיו שפיר: - - -

יוסי יונה: אז בדקי, בדקי.

רחל עזריה: בבקשה, אני רוצה לשמוע את חבר הכנסת מיקי רוזנטל.

רחל עזריה: יש לו בדרך-כלל דברים מאוד חשובים וחכמים לומר.

רחל עזריה: אז בואו נשמע אותו, בבקשה.

יוסי יונה: אני יכול להעיד על כך.

יוסי יונה: אבל זה לא קשור.

מיקי רוזנטל: תודה רבה על המחמאה.

רחל עזריה: חכמים, חשובים, טובים, נהדרים, בבקשה.

מיקי רוזנטל: הנה, אני יכול ללכת הביתה.

מיקי רוזנטל: עשיתי כבר את היומית שלי.

מיקי רוזנטל: אבל עכשיו אנחנו מדברים על משהו עקרוני וחשוב, ואני כן צריך מענה של הייעוץ המשפטי.

מיקי רוזנטל: אתמול החליטו על קיצוצים, אז התקציב שוּנה.

מיקי רוזנטל: הבוקר הייתם צריכים להניח תקציב חדש.

מיקי רוזנטל: אי אפשר לדון בוועדה בלי התקציב החדש.

מיקי רוזנטל: ללא הנחת תקציב, כל הדיון הזה חסר משמעות, וספק אם הוא חוקי.

מיקי רוזנטל: ואני רוצה תשובה על זה מהייעוץ המשפטי.

רחל עזריה: אוקיי, אנחנו נרשום את זה בפנינו, ונבקש מהיועצת המשפטית להגיב.

רחל עזריה: בבקשה, חברת הכנסת סתיו שפיר.

סתיו שפיר: אני חייבת להגיד לכם.

סתיו שפיר: זה לא דיון על תקציב.

סתיו שפיר: העובדה שאנחנו מצביעים על תקציב המדינה, היום, מחר, מחרתיים, ועדיין לא הונחה בפנינו התוכנית המלאה של התקציב הזה – כל תוכנית הצפון לא נמצאת בתקציב, כל התוכנית לצמצום הפערים מול המגזר הערבי לא נמצאת בתקציב, התוכנית למלחמה בעוני לא נמצאת בתקציב, התוכנית למען יוצאי אתיופיה לא נמצאת בתקציב - - -

רחל עזריה: אוקיי, רק לקצר, בבקשה.

סתיו שפיר: ואנחנו מנהלים עכשיו דיון – אין פה כמעט אף משתתף שהוא רלוונטי לדיון, אין פה נציגות של האוצר, יושב-ראש ועדת הכספים לא נמצא כאן.

סתיו שפיר: על מי אתם צוחקים, תגידו לי?

סתיו שפיר: עלינו, על כל הציבור הישראלי?

סתיו שפיר: על מי אתם עובדים?

סתיו שפיר: אתם חושבים שהציבור לא רואה מה אתם עושים?

סתיו שפיר: אתם חושבים שלא רואים מה קורה פה?

רחל עזריה: לא, אנחנו מרגישים אחריות לשמונה מיליון אזרחי מדינת ישראל.

רחל עזריה: אם את שואלת ככה.

רחל עזריה: בבקשה, מי הבא בתור?

סתיו שפיר: תעצרו את הדיון הזה.

סתיו שפיר: לא, אנחנו לא יכולים לקיים את הדיון כי אין פה את יושב-ראש הוועדה ואין פה נציגות של האוצר שתיתן תשובה.

סתיו שפיר: זה לא יכול להיות.

רחל עזריה: חבר הכנסת יוסי יונה, בבקשה.

סתיו שפיר: לא סיימתי את דבריי.

סתיו שפיר: לקצץ שלושה וחצי מיליארד שקלים מהתקציבים החברתיים, לקצץ 30 מיליון שקלים לדיור הציבורי, ארבעה מיליון שקלים לכבאות, 20 מיליון שקלים לעסקים הקטנים - - -

רחל עזריה: מה את מדברת?

רחל עזריה: לדיור הציבורי?

רחל עזריה: סליחה אנחנו מקימים 2,650 יחידות, 530 מיליון שקלים הוקצו ב-2016 - - -

סתיו שפיר: סליחה, את מפריעה לי - - -

רחל עזריה: אבל את לא יכולה לומר דברים לא נכונים.

סתיו שפיר: את לא יודעת לנהל ועדה?

רחל עזריה: לא, את לא יכולה לומר דברים נכונים.

סתיו שפיר: את לא אמורה להפסיק אותי בדברים שלי - - -

רחל עזריה: את לא יכולה לומר דברים לא נכונים.

סתיו שפיר: אתמול קיצצתם 30 מיליון שקלים - - -

מיקי רוזנטל: אם זה הכלל - - -

רחל עזריה: לא, בסדר.

רחל עזריה: צריך לומר דברים נכונים.

סתיו שפיר: זה נמצא פה בדפים.

סתיו שפיר: למה זה כתוב פה שחור על גבי לבן בהעברות?

מיקי רוזנטל: מותר להגיד מה שהיא רוצה - - -

רחל עזריה: אה, נכון, נכון.

רחל עזריה: הכלל של גפני, מותר לומר דברים לא נכונים.

סתיו שפיר: - - - אתם אתמול קיצצתם 30 מיליון לזכאי דיור ציבורי.

סתיו שפיר: זה מה שעשיתם אתמול.

רחל עזריה: והוספנו 530 מיליון.

רחל עזריה: אוקיי.

סתיו שפיר: לא, אתם קיצצתם.

סתיו שפיר: תפסיקו לשקר.

סתיו שפיר: לפחות תעמדו מאחורי - - -

מיקי לוי: גברתי, התקנון נבדק.

מיקי לוי: אסור להמשיך בישיבה ללא ייעוץ משפטי.

מיקי לוי: התקנון נבדק.

מיקי לוי: נא להפסיק את הישיבה.

מיקי לוי: תודה.

סתיו שפיר: תפסיקו לשקר.

מיקי רוזנטל: אוקיי.

מיקי רוזנטל: תודה רבה.

מיקי רוזנטל: הישיבה נעולה.

<קריאה: מה קרה?

מיקי רוזנטל: אין ייעוץ משפטי.

מיקי רוזנטל: אנחנו שאלנו שאלות משפטיות ולא קיבלנו מענה.

רחל עזריה: הנה, היועצת המשפטית פה.

רחל עזריה: בבקשה.

מיקי רוזנטל: אני רוצה לשאול אותה את השאלה שלי.

מיקי רוזנטל: זאת שאלה משפטית.

רחל עזריה: היועצת המשפטית, חסרת לנו.

רחל עזריה: בבקשה, שגית.

סתיו שפיר: אני מבקשת שהיועצת המשפטית תקשיב לדברים שאמרתי עכשיו.

סתיו שפיר: ואני מבקשת את חוות הדעת המשפטית על העניין הזה שאנחנו יושבים פה, ביום שאמורים כבר להצביע על התקציב, ולא קיבלנו הצעת תקציב.

סתיו שפיר: אין לנו שמץ של מושג על מה מצביעים כאן.

סתיו שפיר: אתמול עשינו קיצוץ רוחבי שקיצץ בשירותים חברתיים.

סתיו שפיר: עכשיו אמורה להגיע הצעת קיצוץ נוספת שהממשלה הצביעה עליה כדי לממן את עמונה.

סתיו שפיר: אין פה לאף אחד מחברי הכנסת כלים לבין את התקציב הזה, לדעת מה כתוב בו, לאיפה הולכים הכספים של אזרחי ישראל.

סתיו שפיר: ויותר מזה, כל ההבטחות של הממשלה, התוכנית לחיזוק הצפון, התוכנית של המגזר הערבי, התוכנית של הבריאות, התוכנית למלחמה בעוני, התוכנית ליוצאי אתיופיה, כל הדברים האלה – אמר משרד האוצר שזה אמור איך שהוא להגיע לתקציב – זה לא בתקציב.

סתיו שפיר: על מה אנחנו אמורים להצביע?

סתיו שפיר: איך הייעוץ המשפטי של הוועדה מתמודד עם הבעיה הזאת?

סתיו שפיר: - - -

רחל עזריה: אוקיי.

רחל עזריה: את בעצם חוזרת על השאלה של חבר הכנסת מיקי רוזנטל.

רחל עזריה: נכון?

סתיו שפיר: כולנו שותפים לשאלה.

מיקי רוזנטל: אני מחדד את השאלה.

מיקי רוזנטל: אתמול הממשלה החליטה על שינויים בתקציב.

מיקי רוזנטל: אני לא נכנס למהותם, אבל השאלה שלי היא כדלקמן:

מיקי רוזנטל: האם עצם השינויים עליהם הצביעה הממשלה לא מחייבת אותה להניח מחדש את הנתונים על שולחן הכנסת?

מיקי רוזנטל: זאת השאלה.

מיקי רוזנטל: בוא נתחיל מזה.

מיקי רוזנטל: ואם זה מחייב אותה וזה לא נעשה, אז מה המשמעות של זה?

יוסי יונה: אני רוצה לחדד, ברשותך.

יוסי יונה: אכן קיבלנו, חברי מיקי רוזנטל, אבל זה נשלח אלינו ב-9:33 בתוכנת zip.

יוסי יונה: ועכשיו, אתם יודעים, עם כל הכבוד לעקומת הלמידה של חברות וחברי הכנסת, היכולת שלנו להיכנס לתוך התקציב החלופי – ואיך הוא מוגדר?

יוסי יונה: דפי החלפה לתקציב.

יוסי יונה: כלומר, שזה למעשה תקציב חדש.

יוסי יונה: אם יש בו את הפלאט של כמעט 5.5% שזה כולל את ההחלטות השונות - - - אז תארו לכם תקציב שעכשיו הוא מקוצץ ב-5.5% מבלי שיש לנו את היכולת להעריך את השינויים שקיימים בו.

יוסי יונה: ולכן השאלה היא אלייך, גברתי היועצת המשפטית שגית אפיק: האם לא נכון להביא בפנינו את הצעת התקציב הזאת תקופה די סבירה כדי ש נוכל ללמוד אותה, ורק לאחר מכן לקיים את הדיון בוועדת הכספים על פרטיה?

יוסי יונה: תודה.

<שגית אפיק: אני אענה.

<שגית אפיק: קיבלתם הבוקר דפי החלפה שמחליפים חלקים מהעמודים בהצעת חוק התקציב, בחלק המספרי, ומסומנים עליהם המספרים שיוחלפו.

<שגית אפיק: לאור דפי ההחלפה האלה, למעשה, בעת שנצביע על התקציב ואנחנו מצביעים כזכור סעיף-סעיף, זאת אומרת שאנחנו מצביעים גם על הסעיפים המספריים, יקריאו האוצר את דפי ההחלפה, יסבירו את המספרים המוחלפים, וכל מספר שיוחלף יהיה שקוף לכם ויוסבר בפניכם, והוא לא יהיה - - -

סתיו שפיר: שגית, את יודעת שאנחנו צריכים להיערך להקראה של האוצר וללמוד את הנתונים האלה מראש.

סתיו שפיר: אחרת, זה פשוט לא התייחסות רצינית לתקציב המדינה.

סתיו שפיר: אי אפשר ללמוד את הנתונים מראש, אם אנחנו עושים הקראה מהירה.

סתיו שפיר: כפי שאת יודעת, זו תהיה הקראה מאוד-מאוד מהירה של הנתונים, וזו תהיה הפעם הראשונה שאנחנו רואים אותם.

<שגית אפיק: אנחנו נדאג לזה שההקראה תהיה טובה ולא מהירה, ושיהיה על זה דיון ככל שתבקשו.

סתיו שפיר: שלשום את עמדת על כך באופן - - -

<שגית אפיק: אז אני אומרת, נעמוד על זה גם היום וזאת לא תהיה הקראה, אלא זה יהיה הסבר.

<שגית אפיק: בנוסף, יש על סדר היום עדכונים לתקציב, שזה מעבר לדפי ההחלפה.

<שגית אפיק: זה ביחס להחלטות שקיבלה אתמול הממשלה והוזמנו לכאן נציגי משרדי הממשלה, ובכוונת יושב-ראש הוועדה לקיים דיון על מה שהתקבל אתמול בממשלה ותקבלו גם בעניין הזה את ההסברים.

יוסי יונה: אבל אני רוצה להמשיך את הסוגיה.

<שגית אפיק: רגע, אני עוד לא סיימתי לענות לך.

מנואל טרכטנברג: שאלה לנקודה הזאת: דפי החלפה יכילו גם את השינויים של אתמול?

<שגית אפיק: אני חשבתי שכן.

<שגית אפיק: הבנתי הבוקר מיעל מבורך שלא, ולכן הם יבואו לכאן ויסבירו.

מנואל טרכטנברג: אבל איך זה יכול להיות?

<שגית אפיק: אז הם יבואו ויסבירו בדיוק את הטכניקה שבה הם פעלו.

<שגית אפיק: אני כמוך חשבתי שכן.

<שגית אפיק: הבנתי הבוקר מיעל שאל.

<שגית אפיק: יבואו ויסבירו.

<שגית אפיק: זה קבוע על סדר היום.

מנואל טרכטנברג: זו נקודה מהותית.

<שגית אפיק: אין בעיה.

<שגית אפיק: זה קבוע על סדר היום.

<שגית אפיק: הם יבואו ויסבירו.

<שגית אפיק: אם התשובות יספקו, מה טוב.

<שגית אפיק: אם התשובות לא יספקו, נראה מה עושים.

<שגית אפיק: כנראה שיש להם תשובה טובה, אם הם עושים את זה.

סתיו שפיר: חוק התקציב הוא החוזה בין המדינה לבין אזרחיה.

סתיו שפיר: המצב הזה שבו – ואת עמדת בגבורה על כך שאנחנו נעשה דיון רציני בנושא של מס דירה שלישית.

סתיו שפיר: איך יתכן שעל החוק הכי חשוב שהכנסת מציעה, החוק היחידי שעלול להפיל ממשלה אם הוא לא עובר - - -

רחל עזריה: אבל סתיו, את לא ברשות דיבור ועמיתך לסיעה ביקש לדבר.

סתיו שפיר: החוק שהוא החוזה בין המדינה לבין האזרחים - - -

רחל עזריה: עמיתך לסיעה ביקש לדבר.

רחל עזריה: אני מבקשת שתכבדי אותו.

סתיו שפיר: אבל יש לי שאלת חידוד ליועצת המשפטית שלא היתה בזמן שאני דיברתי.

רחל עזריה: אבל גם לו יש, והוא ביקש רשות דיבור.

רחל עזריה: בבקשה, חבר הכנסת יוסי יונה.

יוסי יונה: גברתי היועצת המשפטית, חברות וחברי הכנסת פעלו כמעט כחודש כדי לכתוב הסתייגויות לתקציב.

יוסי יונה: עכשיו אמרי לי איך אנחנו יכולים לפעול למול התקציב החדש, כאשר לחברות וחברי הכנסת מן הסתם יהיו הסתייגויות על דפי ההחלפה - - -

<שגית אפיק: הבנתי שזאת השאלה שלך.

<שגית אפיק: התכוונתי לענות לך.

<שגית אפיק: לא הספקתי.

רחל עזריה: תעני ליוסי יונה, ואחר-כך סתיו רצתה לשאול שאלה, בבקשה.

<שגית אפיק: אל"ף, זה לא שינוי התקציב וזה לא תקציב חדש.

<שגית אפיק: יש פה דפי החלפה שמשנים חלק מהמספרים, ותקבלו על זה הסברים ותקבלו על זה תשובות.

<שגית אפיק: אז זה לא תקציב חדש.

<שגית אפיק: בי"ת, יחד עם דפי ההחלפה תיפתח שוב המערכת להגשת הסתייגויות מספריות, ויינתנו לכם מספר שעות כדי לחדש את ההסתייגויות שלכם באותם סעיפים שהשתנו.

<שגית אפיק: צריך לזכור שהשתנה המספר הסופי של תוכניות מסוימות, ותוכלו לאותן תוכניות להגיש מחדש את ההסתייגויות שלכם ככל שיידרש.

<שגית אפיק: אני לא חושבת שיש עם זה בעיה.

<שגית אפיק: אתם תקבלו מספר שעות ותוכלו לעשות את זה.

<שגית אפיק: זו מערכת ממוחשבת.

יוסי יונה: שגית, אני רוצה ברשותך להעיר הערה ובכך אני מסיים.

יוסי יונה: אנחנו בסיעת המחנה הציוני עמלנו לפחות כחודש בין כל חברות וחברי הכנסת שכל אחת ואחד לקח מקטע מסוים של התקציב, בחן אותו בקפידה והגיש את ההסתייגויות.

יוסי יונה: וזה באמת, עבודה של חודש.

יוסי יונה: הנה עכשיו את אומרת לי: קח שעתיים-שלוש ותחדש את ההסתייגויות לתקציב החדש.

יוסי יונה: האם זה לא נראה לך בעייתי?

<טמיר כהן: מערכת ההסתייגויות הממוחשבת מופעלת על-ידנו ואנחנו עקבנו אחרי כל הפעילות שלכם במשך חודש, וליווינו אתכם שם.

<טמיר כהן: מספר התיקונים שמגיעים בדפי ההחלפה – אני לא מדבר עכשיו על המהות, אם תוכנית מסוימת מקבלת סכום כזה או אחר.

<טמיר כהן: זה לא מה שאני בא להדגיש.

<טמיר כהן: אלא, מבחינת המספרים ומבחינת הכמויות של הסעיפים שמשתנים, הם לא כאלה גדולים.

<טמיר כהן: הם באחוזים בודדים ביחס למסה הגדולה.

<טמיר כהן: זה לא מבטל את העבודה הגדולה שעשיתם במשך התקופה הזאת.

<טמיר כהן: זה מבחינת העובדות והנתונים.

<טמיר כהן: אפשר להמשיך ללוות אתכם ולהראות לכם שעשינו עוד עדכן בתוך המערכת, אלגוריתם שמשנה אוטומטית את העדכונים בתוך הסעיפים שהוחלפו, שבהם כבר יואר רק המקום שאתם צריכים לשים לב אליו בעקבות העדכון.

<טמיר כהן: לא כזאת עבודה דרמטית.

רחל עזריה: בסדר.

רחל עזריה: בבקשה, סתיו.

סתיו שפיר: גברתי היועצת המשפטית, שכמובן אנחנו מאוד-מאוד מעריכים את עמדתך ואת אומץ הלב שהפגנת בשבוע האחרון בישיבה על חוק ההסדרים.

סתיו שפיר: אני חייבת לומר לך שאם זאת עמדת הייעוץ המשפטי ל כנסת בעניין התקציב, זו עמדה מאוד מפתיעה, בלשון המעטה.

משה גפני: תקציב המדינה הוא החוק המשמעותי ביותר שהכנסת מצביעה עליו.

משה גפני: מדובר בחוזה בין המדינה לבין האזרחים, חוזה שמציג את סדרי העדיפויות של הממשלה, ושאנחנו נדרשים לאשר אותו בכנסת, והחוק היחידי שאם אנחנו לא מאשרים אותו, מפיל את הממשלה מאחר שהממשלה לא יכולה להתקיים ללא סדרי העדיפויות שלה.

משה גפני: כבוד היושב-ראש, הדרך שבה מועבר התקציב הזה מבזה את כל הרעיון של עבודה פרלמנטרית, את כל המשמעות של הכנסת בהליך החקיקה, את כל המשמעות של הכנסת בעבודת הפיקוח על הממשלה.

משה גפני: אנחנו מדברים על תקציב דו-שנתי, למעשה תלת-שנתי, מאחר שהשנה השלישית הולכת להיות ככל הנראה שנת בחירות.

משה גפני: איזו שנה?

משה גפני: לא שמעתי.

סתיו שפיר: 2019.

סתיו שפיר: תקציב שהולך לעבור למשך שלוש שנים וישפיע הרחק-הרחק על עתידה של החברה הישראלית.

סתיו שפיר: לקראת התקציב הזה, גברתי ואדוני, ניתנו הבטחות מרובות לאזרחי ישראל, מעוגנות בהחלטות ממשלה.

סתיו שפיר: החלטת הממשלה לחיזוק הצפון של 18 מיליארד שקלים שהתקבלה לפני שנתיים, החלטת הממשלה לצמצום פערים מול המגזר הערבי בסך 15 מיליארד שקלים שגם היא התקבלה מזמן, ההחלטה למען יוצאי אתיופיה בסך חצי מיליארד שקלים, ההחלטה על המלחמה בעוני שגם הוקמה ועדה בגינה – סליחה, אני אומרת דברים שבעיניי הם משמעותיים.

סתיו שפיר: אני אשמח לתשומת לבכם.

סתיו שפיר: בישיבות שונות של ועדת הכספים ובישיבות בוועדת השקיפות, נמסר לי על-ידי נציגי משרד האוצר שכל הכספים האלה שהובטחו אמורים להיכנס לתקציב.

סתיו שפיר: אפילו נאמר על-ידי האוצר שאומנם הם לא היו בתקציב בקריאה ראשונה, אבל הם נמצאים בתקציב לקראת הקריאה ה שנייה והשלישית.

סתיו שפיר: אנחנו קיבלנו ב-9:33 הצעת תקציב מעודכנת שאין לאף – לא, סליחה, זה לא מתקבל על הדעת.

סתיו שפיר: באמת.

סתיו שפיר: כאילו זה לא מעניין אתכם.

סתיו שפיר: שניים בפלאפון, אחד שם בהתייעצויות.

סתיו שפיר: זה לא מעניין אתכם מה שקורה.

משה גפני: כן, בבקשה.

סתיו שפיר: גפני, אתה אמרת שאתה תילחם על התקציב של הצפון.

משה גפני: כן, נכון.

סתיו שפיר: אז אני לא מבינה איפה המלחמה הזאת שהבטחת.

משה גפני: אבל יש לי הרבה מדי מלחמות עכשיו בתקציב.

סתיו שפיר: אני לא מבינה איפה נמצאים פה חברי הכנסת שהבטיחו שהם יילחמו על זה, חברי הקואליציה שאמרו שהם לא יצביעו בעד התקציב אם זה לא יעבור.

סתיו שפיר: איפה הם עכשיו?

סתיו שפיר: אין פה עדיין שקל לצפון, אפילו לא שקל אחד בהצעת התקציב הזאת.

סתיו שפיר: ויותר מזה, אומרת לנו עכשיו היועצת המשפטית שאנחנו נצביע ותוך כדי ההצבעה נגלה מה יש בתקציב.

סתיו שפיר: באמת?

סתיו שפיר: ! מה התפקיד לנו פה?

סתיו שפיר: אנחנו בובות?

סתיו שפיר: אנחנו רובוטים?

סתיו שפיר: מה התפקיד שלנו.

סתיו שפיר: משרד האוצר לא מוכן לתת את התקנות התקציביות, אז גם ככה אנחנו לא יודעים מה יש תקציב.

סתיו שפיר: משרד האוצר לא מוכן לתת גישה ל"מרכבה", אז אנחנו לא יודעים את - - -

משה גפני: היא לא אמרה את זה.

<שגית אפיק: אני אמרתי - - -

סתיו שפיר: אנחנו נשמע את הפרטים של התקציב בפעם ראשונה בזמן הצבעה?

סתיו שפיר: זה יתכן?

סתיו שפיר: - - - כיו"ר ועדת הכספים שמבין מה החשיבות של פיקוח פרלמנטרי, מבקש מאתנו פה לחטוא לתפקידנו.

סתיו שפיר: אני מצפה ממך, יושב-ראש הוועדה, שלפחות את ההחלטה לחיזוק הצפון, אתה תתעקש עליה ותוודא שאנחנו לא מתחילים אפילו את ההצבעה בלי שהיא נכנסת.

סתיו שפיר: אני אשמח לקבל את תשובתך לשאלה שלי.

סתיו שפיר: גפני, האם אתה תצביע על התקציב בלי שיש שם את התוכנית לחיזוק הצפון?

משה גפני: תגידי לי, אני עכשיו בתחקיר?

משה גפני: מה, אני יודע מה אני עושה?

סתיו שפיר: כן, כי אתה הבטחת הבטחה.

סתיו שפיר: אתה הבטחת הבטחה, והבטיחו חברי הקואליציה, 20 ח"כים חתמו על עצומה שהם דורשים את התוכנית.

סתיו שפיר: איפה הם עכשיו?

סתיו שפיר: איפה האצבעות שלהם, שיונפו בעד התקציב בלי שיש שם את התוכנית לצפון?

סתיו שפיר: אין שם שקל לצפון.

משה גפני: תודה רבה.

סתיו שפיר: איך יכול להיות שמס על דירה שלישית, הבנתם שזה עבר בחיפזון אבל כל תקציב המדינה, מבחינתכם, זה לא הליך - - - אני לא מצליחה להבין את זה.

משה גפני: מה?

משה גפני: מה?

משה גפני: אני לא הקשבתי האמת.

משה גפני: אני תמיד מקשיב לך.

משה גפני: מה אמרת?

סתיו שפיר: מס על דירה שלישית – שמענו חוות דעת משפטית מעולה של היועצת המשפטית על זה שזה עבר בצורה חפוזה ולא ניתן לחוקק כך.

סתיו שפיר: אבל תקציב המדינה, שזה החוק הכי חשוב שהכנסת מצביעה עליו - -

משה גפני: מה הבעיה?

סתיו שפיר: - - את זה אפשר לחוקק בצורה הביזיונית הזאת?

משה גפני: מה?

משה גפני: כל שנה זה ככה.

משה גפני: הם יביאו את זה.

משה גפני: אם לא, לא נחוקק.

סתיו שפיר: זה בסדר, בעיניך?

סתיו שפיר: תקציב לשלוש שנים?

סתיו שפיר: - - -

משה גפני: היא, דרך אגב, אמרה לנו שלא קיצצו.

סתיו שפיר: שלוש שנים ואף אחד לא רואה אותו.

<שגית אפיק: סתיו, הדפים האלה מחליפים את כל ההצעה.

<שגית אפיק: בתוך כל דף יש מספר או שניים או שלושה של תוכניות בודדות שמתחלפות - - -

סתיו שפיר: אנחנו לא רואים - - -

<שגית אפיק: אבל תקבלו – למה אתם לא רואים?

<שגית אפיק: תקבלו על זה הסבר.

סתיו שפיר: איך נקבל הסבר?

סתיו שפיר: - - -

עודד פורר: - - - את רוצה להגיד לי שהצבעת בקריאה ראשונה בלי לקרוא את התקציב, סתיו?

סתיו שפיר: אני הצבעתי נגד אחרי שחקרתי את התקציב - - -

עודד פורר: אז קראת את התקציב, אז קראת התקציב.

עודד פורר: אם הצבעת בקריאה ראשונה, זה סימן שקראת אותו.

סתיו שפיר: ואז משרד האוצר אמר לי שזה לא התקציב האמיתי.

עיסאווי פריג': אבל זה לא אותו תקציב.

עודד פורר: אז הם מקיימים דיון - - -

סתיו שפיר: - - - ואמר לי שזה לא התקציב האמיתי.

סתיו שפיר: זאת עמדת משרד האוצר.

עיסאווי פריג': - - -

סתיו שפיר: תביא לפה את משרד האוצר - - - תשובות.

משה גפני: סתיו, אמרת את דברייך, וזה בסדר.

סתיו שפיר: זה לא מעניין אותי רק להגיד את דבריי - - - מעניין אותי שיהיה פה שינוי

משה גפני: סתיו, את רוצה שיהיה שינוי?

משה גפני: גם אני רוצה שיהיה שינוי.

סתיו שפיר: אז יאללה.

משה גפני: לא, אבל השינויים שאני רוצה הם שונים מהשינויים שאת רוצה.

סתיו שפיר: בשביל מה - - - אם לא כדי - - -

משה גפני: מיקי לוי, בבקשה.

משה גפני: לפי הסדר.

עיסאווי פריג': אני לא באותו עניין עם מיקי לוי?

משה גפני: באותו עניין.

משה גפני: מיקי לוי, בבקשה.

מיקי לוי: הצעה לסדר: אדוני, אתמול אחר-צהריים, כשהתגלה שספר התקציב הולך להשתנות, שלחתי מכתב ליושב-ראש הכנסת, אני ושאר חבריי בקואליציה - - -

משה גפני: אתה רוצה דחייה של שבועיים בתקציב?

מיקי לוי: כן, למה לא?

משה גפני: אתם יצירתיים.

עיסאווי פריג': מה העניין?

עיסאווי פריג': אני לא מבין למה אתה צוחק.

עיסאווי פריג': אם היית באופוזיציה, מה הייתעושה?

משה גפני: אם הייתי באופוזיציה, לא הייתי הולך בלילה הביתה.

מיקי לוי: דווקא היית הולך הביתה.

משה גפני: לא הייתי הולך.

מיקי לוי: כפי שאני מכיר אותך, תאמין לי - - -

משה גפני: לא חשוב.

משה גפני: אולי לא הייתי הולך, אולי כן הייתי הולך - - -

מיקי לוי: אה, תודה רבה.

משה גפני: מיקי לוי, בבקשה.

משה גפני: סתם, אני אמרתי את זה סתם.

משה גפני: אני לא יודע מה הייתי עושה.

מיקי לוי: אתה היית הולך.

משה גפני: יכול להיות.

משה גפני: אני לא יודע.

מיקי לוי: אתה המורה שלנו בעניין הזה.

מיקי לוי: תאמין לי, מה שלמדתי איתך עכשיו בשנתיים, לא למדתי כל חיי.

משה גפני: בבקשה, מיקי.

מיקי לוי: אני הגשתי מכתב ליושב-ראש הכנסת, בקשה לדחות את התקציב.

מיקי לוי: המכתב היה מופנה גם ליועצת המשפטית של הוועדה, גם אליך וגם ליועץ המשפטי של הכנסת.

מיקי לוי: לא יכול להיות שב-9:33 הבוקר יונחו השיניים במחשב האישי שלנו, או במחשב שאנחנו יכולים להיכנס אליו, של בוועדה, ואנחנו נתחיל ללמוד את הסעיפים האלה.

מיקי לוי: ועכשיו, אי אפשר ללמוד אותם כי באים לדיון, ואומרת היועצת המשפטית, שאני מרגיש כמה היא לא שלמה עם זה, אבל היא אומרת כי אין לה ברירה ואנחנו מאוד-מאוד מעריכים אותה, ונשאנו נאומים על אומץ לבה, והנאום ההרואי והאצבע המאשימה, והצדענו לך, באמת.

משה גפני: לא, לא קשור - - -

מיקי לוי: קשור מאוד.

מיקי לוי: ואתה רוצה עכשיו שתוך כדי דיון נדון בסעיפים האלה.

מיקי לוי: לא?

מיקי לוי: אז אתה דוחה את - - -

משה גפני: לא, לא, לא.

משה גפני: מה שהבאת מהיועצת המשפטית שהיה בדיון באותו לילה על דירה שלישית, זה משהו אחר.

משה גפני: לא היה תקדים לזה בעבר.

משה גפני: זה באמת היה אירוע מיוחד, שאני סברתי, אחרי שדיברתי עם שר האוצר, שאני צריך לקיים אותו.

משה גפני: אתם סברתם שזה לא בסדר, ולכן עזבתם במחאה את הדיון.

משה גפני: זה דבר שצריך ללמוד אותו בעצמו.

משה גפני: הנושא זהה שמביאים שינויים לאחר ישיבת הממשלה - - -

מיקי לוי: מהותיים.

סתיו שפיר: ולאחר קריאה ראשונה.

משה גפני: מהותיים, בסדר.

משה גפני: מהותיים, זה כל אחד מנקודת ראותו.

משה גפני: זה היה גם בשנה שעברה.

עיסאווי פריג': תלוי איפה אתה נמצא, באופוזיציה או בקואליציה.

משה גפני: נכון, נכון.

משה גפני: אני מסכים.

משה גפני: אני לא חולק על זה.

משה גפני: זה המשטר אצלנו.

משה גפני: זה היה גם בעבר.

משה גפני: ככל שאתם תצטרכו יותר זמן, אני אתן יותר זמן.

משה גפני: לא רק שאני אתן יותר זמן, אני עוד לא בטוח שמה שהיא אמרה לנו פה – אני עוד צריך ללמוד את מה שאמרה יעל מבורך, היא אמרה שבכלל בממשלה עוד לא הוחלט על קיצוץ.

מיקי לוי: אה, באמת?

מיקי לוי: זו חדשה מרעישה, אדוני.

מיקי לוי: בבקשה: הממשלה לא החליטה על קיצוץ.

מיקי לוי: הממשלה הזו רצינית?

מיקי לוי: יום ככה, יום ככה.

<קריאה: החליטה והחליטה.

<קריאה: מה לא החליטה?

מיקי לוי: היא החליטה, אדוני מנכ"ל משרד האוצר?

מיקי לוי: אולי תגלה את אוזננו?

משה גפני: חבר הכנסת מיקי לוי, אל תנצלו את זה שאנחנו גלויים אתכם לחלוטין.

משה גפני: היא צריכה להגיע לכאן.

משה גפני: לא אני צריך להגיד.

סתיו שפיר: מתי?

משה גפני: עכשיו, עוד חצי שעה, שעה, לא משנה.

עיסאווי פריג': אה, מתדיינים בחדרים?

משה גפני: כן.

משה גפני: היא צריכה לבוא.

סתיו שפיר: יש עוד כמה דילים לסגור עם הקואליציה כדי - - -

משה גפני: את יודעת על הדילים?

סתיו שפיר: זה מה שעושה רושם שקורה פה.

משה גפני: אני לא יודע.

סתיו שפיר: זה שמנכ"ל משרד האוצר, הולכים ומסתודדים בחדרים עם חברי הכנסת בשביל - - - איפה נראה דבר כזה?

יוסי יונה: לא, אולי מגדירים קיצוץ בהרחבה תקציבית.

משה גפני: יש שתי סוגיות.

משה גפני: יש סוגיה אחת שהיא הדיון על התקציב עם כל מה שנקבע לעניין הזה, ועם השינויים שככל הנראה מתקיימים.

משה גפני: ויש דיון על הפרטים שיכול להיות שהיא לא תעשה את הקיצוץ עכשיו, שהיא תעשה את זה בהמשך.

משה גפני: אני לא יודע.

משה גפני: אני לא רוצה להגיד.

משה גפני: היא תגיד את זה לחברי הוועדה.

מיקי לוי: אם אין קיצוץ, סבבה.

משה גפני: אתה יודע מה, אני לא אומר את זה.

מיקי לוי: מנכ"ל האוצר, מכובדי, הזדמנת לוועדה, אז תגיד לנו מה - - -

משה גפני: הוא לא הזדמן.

משה גפני: הוא אמר לי אתמול בלילה שהוא מגיע לוועדה, והוא עמד בהבטחה שלו.

יוסי יונה: באב"ד, תסביר למיקי איך הופכים - - -

משה גפני: אבל אני מבקש קודם שהחברים יביעו את דעתם.

משה גפני: עיסאווי פריג', בבקשה, ואחריו חבר הכנסת מלכיאלי.

סתיו שפיר: אני עוד לא קיבלתי את תשובתך לשאלות.

סתיו שפיר: שאלתי: התוכנית לחיזוק הצפון, איפה היא?

סתיו שפיר: מתי היא נכנסת לתקציב?

סתיו שפיר: היא נכנסת לתקציב?

סתיו שפיר: זאת היתה בדיחה?

סתיו שפיר: זו אמת?

סתיו שפיר: איפה זה?

משה גפני: אבל סתיו, את שאלת.

משה גפני: את שאלת.

סתיו שפיר: אני לא קיבלתי תשובה.

סתיו שפיר: אני לא שואלת סתם כדי לשאול.

משה גפני: לא משנה.

משה גפני: אני לא מצביע.

משה גפני: בסדר, אני אאפשר.

רחל עזריה: כמה זמן עכשיו יש בלי הצבעות?

סתיו שפיר: וביקשתי גם חוות דעת משפטית על איך שונה הליך החקיקה של חוק ההסדרים שעליו ניתנה חוות דעת משפטית, לבין הליך החקיקה החפוז שבו עובר התקציב הזה.

רחל עזריה: סתיו, את רואה, תפילותייך נענות.

<שגית אפיק: סתיו, אני רוצה רגע לנסות להסביר לך.

<שגית אפיק: מופיעים על סדר היום שני דברים.

<שגית אפיק: האחד, עדכונים בתקציב לקראת השנים 2017–2018 – החלטת הממשלה מאתמול.

<שגית אפיק: במסגרת הדיון הזה יבואו ממשרד האוצר, ואולי גם נציגי משרדים נוספים, להסביר לכם את מה שקיבלה הממשלה אתמול.

<שגית אפיק: זה דבר אחד.

<שגית אפיק: הדבר השני הוא – הדיון וההצבעה על הצעת חוק התקציב.

<שגית אפיק: כשאנחנו דנים בהצעת חוק התקציב, אנחנו פותחים כל סעיף וכל משרד.

<שגית אפיק: אם למשל, בדפי ההחלפה שקיבלתם הבוקר מופיע: עמוד זה מחליף את עמוד 17, אנחנו נפתח את עמוד 17.

<שגית אפיק: יש שינוי של מספר מסוים לגבי תוכנית מסוימת – האוצר יקריא את השינוי ויסביר אותו.

<שגית אפיק: זה המצב.

<שגית אפיק: ככה עשינו גם בשנה שעברה, וככה תצביעו.

סתיו שפיר: תראי, שגית - - -

משה גפני: אל תשאלי אותה על הצפון.

משה גפני: היא לא עונה לך על זה.

סתיו שפיר: גם בשנה שעברה היתה בעיה בהתנהלות של הוועדה סביב התקציב.

סתיו שפיר: אנחנו קיבלנו תיקונים לתקציב ממש ברגע האחרון, אם אני לא טועה, פעמיים, כולל קיצוצים רוחביים, והתקציב עבר התאמות שנייה לפני הצבעה.

סתיו שפיר: זאת לא התנהלות רצינית, ואני בטוחה שאת מסכימה עם זה - - -

<שגית אפיק: בסדר, אבל היום קיבלתם את דפי ההחלפה בבוקר - - -

סתיו שפיר: ב-9:30 בבוקר קיבלנו את דפי ההחלפה.

סתיו שפיר: אנחנו כולנו עם דיונים ולא יהיה לנו זמן לעבור ולהצליב אותם יחד עם התקציב - - -

משה גפני: אוקיי, הבנו.

משה גפני: היא הסבירה לך, בסדר - - -

סתיו שפיר: זה לא חוק ההסדרים.

סתיו שפיר: זה הרבה יותר חשוב מחוק ההסדרים, גפני.

משה גפני: בסדר, חברת הכנסת סתיו שפיר, מאה אחוז.

סתיו שפיר: זה הרבה יותר חשוב מחוק ההסדרים.

סתיו שפיר: זה עכשיו יהיה תקציב לשלוש שנים, שלוש שנים לא ניתן יהיה לשנות את התקציב הזה - - -

משה גפני: דברייך נשמעו, נאמרו.

משה גפני: טוב, תודה רבה.

סתיו שפיר: לא יכול להיות שאנחנו נצביע על זה בלי שנקבל הסברים, כולל ההסברים - - -

משה גפני: מה זה, לא יכול להיות?

משה גפני: את תראי בסוף אם נצביע על זה.

משה גפני: זה כן יכול להיות.

סתיו שפיר: כולל ההסברים על ההשלכות של הקיצוצים הרוחביים שנעשים פה - - -

משה גפני: תודה רבה.

משה גפני: סתיו, מספיק.

משה גפני: עיסאווי, בבקשה.

סתיו שפיר: מעבר לזה, רק שנייה - - -

משה גפני: לא, אין מעבר לזה.

משה גפני: עיסאווי עכשיו.

סתיו שפיר: העובדה - - -

משה גפני: זה לא בסדר, את יודעת?

סתיו שפיר: אבל לא סיימתי.

סתיו שפיר: זה לא בסדר כל הזמן להתפרץ לדבריי.

משה גפני: את משתלטת על כל דיון שאת מגיעה אליו.

סתיו שפיר: לא, אני מחכה בסבלנות, ואתה מתפרץ לדבריי בעצבים שלא ברור מאיפה הם מגיעים.

משה גפני: אני מתפרץ לדברייך?

סתיו שפיר: תירגע קצת.

סתיו שפיר: הכול בסדר.

משה גפני: עיסאווי פריג' קיבל זכות דיבור.

סתיו שפיר: אבל אני לא סיימתי את דבריי.

סתיו שפיר: קצת סבלנות.

משה גפני: אני לא מרשה לך, ואני קורא לך לסדר.

משה גפני: בבקשה, עיסאווי.

משה גפני: יש גבול להתנהגות הזאת.

סתיו שפיר: אני רוצה לסיים את השאלה שלי, ולא קיבלתי עליה תשובה.

משה גפני: עיסאווי קיבל רשות דיבור.

סתיו שפיר: יש גבול גם לצעקות שלך ולהתנהלות שלך.

סתיו שפיר: אתה נכנס לתוך הדברים של אנשים, בשעה שלא קיבלתי תשובה.

משה גפני: אני נכנס לתוך דברייך?

סתיו שפיר: מה אתה רוצה, שרק נצעק פה?

סתיו שפיר: - - -

משה גפני: עיסאווי קיבל רשות דיבור.

משה גפני: תמתיני.

סתיו שפיר: אני רוצה תשובה לשאלה שלי על התוכניות של הצפון, של האתיופים, של העוני, - -

משה גפני: לא לענות.

סתיו שפיר: שלא נכנסו לתוך תקציב המדינה, ולכך שהאוצר אמר שהם אולי לא בתקציב, אבל הן אמורות להיכנס לשם.

סתיו שפיר: אני רוצה להבין מה הפתרונות.

משה גפני: תגיד לי, מה אתה עכשיו מטפל בזה שלך?

משה גפני: אולי תטפל בבעיות?

<שי באב"ד: מה אתה רוצה שאני אעשה?

<שי באב"ד: - - -

סתיו שפיר: לא, הזלזול הזה לא מתקבל.

סתיו שפיר: גפני, פקיד של הממשלה לא יכול לזלזל ככה בחברי כנסת, עם כל הכבוד.

סתיו שפיר: פעם אחר פעם יושב שי באב"ד ומזלזל ועושה תנועות לעבר חברי הכנסת.

סתיו שפיר: מה זה?

משה גפני: עיסאווי, עיסאווי.

<שי באב"ד: גברתי, אני לא מזלזל.

<שי באב"ד: את פשוט לא רוצה לנהל דיון ענייני.

סתיו שפיר: אני רוצה את התשובות שלך - - -

<שי באב"ד: כל מה שאת רוצה לעשות זה שיצלמו אותך לסרטים ביוטיוב, להעלות אותם, ולצעוק - - -

סתיו שפיר: שקרן, שקרן.

<שי באב"ד: אה, עכשיו את קוראת לי שקרן.

משה גפני: מה זה?

משה גפני: מה זה?

סתיו שפיר: שלא תעז לדבר ככה.

<שי באב"ד: בגלל זה אני לא עונה לך - - -

סתיו שפיר: אסור לך לדבר ככה בוועדה.

<שי באב"ד: בגלל זה אני לא מתייחס - - -

סתיו שפיר: אסור לך לדבר ככה עם חברי כנסת.

<שי באב"ד: הנה הוא מצלם, הנה הוא מצלם.

<שי באב"ד: בגלל זה אני לא עונה לך.

סתיו שפיר: אסור לך לדבר ככה עם חברי כנסת.

<שי באב"ד: זה היו"ר יגיד לי.

<שי באב"ד: לא את.

מיקי לוי: שי, שי - - -

<שי באב"ד: זה היו"ר יגיד לי.

<שי באב"ד: לא את.

סתיו שפיר: אסור לך לדבר ככה עם חברי כנסת, - -

<שי באב"ד: זה היו"ר יגיד לי.

<שי באב"ד: לא את ולא את תטיפי לי מוסר.

סתיו שפיר: - - בטח לא כשאתם מצטלמים לסרטי תדמית של כחלון בניגוד לחוק.

משה גפני: סתיו, אני מבקש להפסיק.

סתיו שפיר: אסור לך לדבר ככה עם חברי - - -

משה גפני: סתיו, אני מבקש להפסיק.

סתיו שפיר: אני מבקשת שתגיד לו - - -

רחל עזריה: את רואה, סתיו, התפילות שלך נענות, ובשבוע הבא מגיעה לממשלה תוכנית הצפון.

משה גפני: את קוראת לו שקרן - - -

סתיו שפיר: - - - קורא לו להתנצל.

סתיו שפיר: הוא לא יכול לדבר ככה לחברי כנסת וככה הוא מתחמק מלתת תשובות.

משה גפני: סתיו, מספיק.

סתיו שפיר: אתה צריך לענות - - -

רחל עזריה: כל השאלות ששאלת, את מקבלת תשובות.

רחל עזריה: סתיו, את מטרידה אותנו כל הזמן, - - -

סתיו שפיר: - - - אל תתחמק ואל תנסה לעשות פה - - -

רחל עזריה: אנחנו פה בדיון אינסופי.

רחל עזריה: די, מספיק.

סתיו שפיר: תענה, מה קרה לתקציב הצפון?

רחל עזריה: כל השאלות שאת מבקשת, את מקבלת תשובה.

<שי באב"ד: לא רוצה לענות לך.

סתיו שפיר: - - - תענה, איך הבטחתם לצפון - - -

רחל עזריה: אני אומרת לך לגבי הצפון – בשבוע הבא זה יובא לממשלה.

רחל עזריה: אני ממש מבקשת, אני ממש מבקשת - - -

סתיו שפיר: שבוע הבא זה אחרי התקציב.

רחל עזריה: אני ממש מבקשת שתתייחסי ברצינות לשאלות שלך.

סתיו שפיר: זה לא נכנס לתקציב.

רחל עזריה: את לא היית פה שבוע שלם, כשאנחנו דנו בכל הדברים האלה.

רחל עזריה: את היית בארצות-הברית - - -

סתיו שפיר: - - -

משה גפני: אני קורא לך לסדר פעם שנייה.

רחל עזריה: את היית בארצות-הברית בזמן שאנחנו דנו פה דיון אינסופי על התקציב.

סתיו שפיר: - - -

רחל עזריה: אנחנו מכבדים את הוועדה ומגיעים לכל הדיונים.

רחל עזריה: חברי האופוזיציה האחרים גם מכבדים את הוועדה.

רחל עזריה: את לא היית בארץ.

רחל עזריה: את לא יכולה לבוא עכשיו ולהתחיל דיון כזה.

סתיו שפיר: - - -

רחל עזריה: אני ממש מבקשת.

רחל עזריה: את לא מכבדת את הוועדה.

סתיו שפיר: - - - חוצפה.

רחל עזריה: זה לא מגיע לחברי הוועדה.

משה גפני: אני מוציא אותך.

סתיו שפיר: שהוא יענה לי תשובות על תוכנית הצפון, ואל תתחמק.

משה גפני: הוא לא חייב לענות לך.

סתיו שפיר: בטח שהוא חייב, - -

משה גפני: הוא לא חייב.

סתיו שפיר: - - הוא מנכ"ל משרד האוצר.

רחל עזריה: אני עניתי לך יפה מאוד על הצפון.

סתיו שפיר: בטח שהוא חייב.

רחל עזריה: אבל אני עניתי לך כל-כך יפה.

רחל עזריה: את לא מכבדת אותי.

רחל עזריה: את לא מכבדת את התשובות שלי.

רחל עזריה: זה לא יפה.

<שי באב"ד: מי שקורא לי בשמות גנאי ומתייחס אלי ככה בוועדה, אני לא אענה לו.

<שי באב"ד: ואני לא מוכן, ואמרתי את זה לאדוני – אני לא מוכן שככה ידברו לפקידים בוועדה.

<שי באב"ד: אני לא דיברתי אליה ככה.

משה גפני: סתיו, אני מבקש להפסיק.

סתיו שפיר: שיענה מה קרה לצפון.

<שי באב"ד: אני לא אענה לך.

סתיו שפיר: שיענה, שלא יתחמק.

<שי באב"ד: אני לא אענה לך.

סתיו שפיר: תענה.

רחל עזריה: אבל אני עניתי.

רחל עזריה: למה את לא מתייחסת לזה ברצינות?

משה גפני: אל תתייחס.

משה גפני: רחל, למה זה עכשיו?

<שי באב"ד: תלמדי לדבר בכבוד ולהיות רצינית, נענה לך.

סתיו שפיר: תפסיק להתחמק, ואל תעשה פה פופוליזם.

<שי באב"ד: כשתקראי בשמות גנאי, אף אחד לא יענה לך.

סתיו שפיר: זה לא יעזור - - -

<שי באב"ד: אני לא אענה לך.

משה גפני: סתיו, אני קורא לך לסדר פעם שלישית.

משה גפני: לצאת.

עיסאווי פריג': היושב-ראש, אי אפשר, תיקח את הפיקוד.

עיסאווי פריג': מה זה?

משה גפני: אי אפשר לנהל דיון ככה.

עיסאווי פריג': אי אפשר.

משה גפני: לצאת.

משה גפני: אי אפשר לנהל דיון.

משה גפני: עיסאווי פריג', בבקשה.

סתיו שפיר: שיענה על - - -

משה גפני: הוא לא יענה.

משה גפני: אתה לא עונה על שום דבר.

<שי באב"ד: אני לא עונה לה.

משה גפני: בבקשה, עיסאווי פריג'.

משה גפני: לצאת, לצאת.

סתיו שפיר: שיענה לשאלה.

משה גפני: לצאת, לצאת.

סתיו שפיר: אותי אתה מוציא מהוועדה?

סתיו שפיר: פקיד ממשלתי יושב פה ומתחצף - - -

משה גפני: אני לא מסכים.

סתיו שפיר: עולים פה דברים - - - ואותי אתה מוציא?

משה גפני: תראי, אני לא קיים בשבילך.

משה גפני: אני יושב-ראש.

משה גפני: אני מנסה שהדיון יתקיים - - -

סתיו שפיר: - - - אנשים ממתינים פה בחוץ, ולא עונים להבטחות שהבטיחו להם.

משה גפני: לצאת.

משה גפני: אני מבקש לצאת.

סתיו שפיר: זה משחק.

סתיו שפיר: זה צעצוע, המדינה?

סתיו שפיר: פשוט צוחקים לאנשים בפנים.

משה גפני: עיסאווי פריג', בבקשה.

סתיו שפיר: אם אתה חושב שתעשה פה פופוליזם - - -

משה גפני: לא, לא.

משה גפני: לא לענות.

<שי באב"ד: שלא ישכח לצלם את היציאה.

סתיו שפיר: - - -

<שי באב"ד: אני עושה את הפופוליזם?

<שי באב"ד: אני עושה את הפופוליזם, כי אני מצלם סרטים ליוטיוב?

סתיו שפיר: אתה מצלם סרטי תדמית על שר האוצר בניגוד לחוק, זה מה שאתם עושים.

<שי באב"ד: אה, באמת?

סתיו שפיר: כן.

<שי באב"ד: כי את השופטת?

<שי באב"ד: - - -

סתיו שפיר: תענה על הצפון.

סתיו שפיר: אל תתחמק.

<שי באב"ד: לא אענה לך.

<שי באב"ד: לא אענה לך, כל עוד תקראי לי בשנות גנאי פה בוועדה, לא אענה לך.

סתיו שפיר: מאוד מקווה שחברי הכנסת יתעקשו לקבל תשובות - - -

<שי באב"ד: והם יקבלו, כי הם לא מתנהגים כמוך.

<שי באב"ד: (חברת הכנסת סתיו שפיר יוצאת ממליאת הוועדה)

משה גפני: עיסאווי פריג', בבקשה, ואחרי זה חבר הכנסת מלכיאלי.

<שי באב"ד: חצופה, שאין דברים כאלה.

בצלאל סמוטריץ': על הבוקר, ככה אתה כועס?

<שי באב"ד: לא, אני בא לוועדה, קוראת לי שקרן, מתחילה - - -

בצלאל סמוטריץ': חכה, חכה, אנחנו משחיזים את הסכינים לקראת הדיונים בערב.

מיקי רוזנטל: אפשר לשדר את אותו קטע כל פעם.

מיקי רוזנטל: למה צריך כל פעם לעשות את זה מחדש?

מיקי לוי: אני מתנצל, כי לא אומרים למנכ"ל משרד: שקרן.

מיקי לוי: אני מתנצל בשם חברי הכנסת.

משה גפני: נכון, נכון מאוד.

<שי באב"ד: תודה, חבר הכנסת.

<שי באב"ד: אני מכבד את זה שאמרת.

משה גפני: נכון מאוד.

<שי באב"ד: תודה.

עיסאווי פריג': אני שותף למה שמיקי אומר.

משה גפני: כולנו.

משה גפני: הלאה.

עיסאווי פריג': ידידי היושב-ראש, עוד מעט מתקיים דיון חשוב בוועדת הכנסת.

עיסאווי פריג': אז אתה עכשיו תמשיך להעביר את הזמן בכיף, לאט-לאט, עד שיתפנו אליך ויתחיל הדיון על העדכונים בתקציב.

עיסאווי פריג': יש לך זמן.

עיסאווי פריג': כמה זמן זה ייקח?

עיסאווי פריג': אני לא יודע.

משה גפני: למה אתה חושב ככה?

מיקי רוזנטל: הוא מכיר אותך.

עיסאווי פריג': ככה נראה לי.

עיסאווי פריג': תעביר, עד שהדיון ייגמר שם בוועדת הכנסת.

מיקי רוזנטל: הוא לא חדש פה.

מיקי לוי: זה המכתב - - -

עיסאווי פריג': כן, אנחנו הגשנו את המכתב הזה.

משה גפני: למה ביקשתם שבועיים?

עיסאווי פריג': מתחשבים בך.

מיקי לוי: זה דברים כל-כך כבדים, שאנחנו רוצים - - -

מיקי רוזנטל: בגלל החנוכה, לא רציתם לפגוע בשמחת החג.

משה גפני: למה לא אמרת את מה שהוא אמר?

משה גפני: ביקשתם שבועיים כדי לא להפריע לחג החנוכה.

מיקי רוזנטל: אני אמרתי.

מיקי רוזנטל: כי לא רצינו להשבית את החנוכה, את שמחת החג.

מיקי רוזנטל: זה הכול.

משה גפני: אני מחר מגיע לבית-הכנסת ומיד אחרי זה ישאלו אותי – עיסאווי פריג' הציע לדחות את זה בשבועיים בגלל חנוכה, ואתה לא הסכמת?

עיסאווי פריג': אני אוציא על זה סטטוס.

עיסאווי פריג': מהניסיון המועט שיש לי אני לומד דבר אחד.

עיסאווי פריג': התקציב זה טייס אוטומטי, והחלק הקשיח בתקציב הוא 70%, 80%.

עיסאווי פריג': השאר גמיש פחות או יותר למדיניות.

עיסאווי פריג': כשאנחנו מדברים על 1.2 מיליארד מתוך החלק הגמיש שמשתנים בן לילה, זה מהותי, אדוני.

עיסאווי פריג': זה תקציב חדש.

עיסאווי פריג': ולשם כך, צריך לאשר את הדיון שהתקציב צריך לעבור דיון מחודש בעוד שבועיים בכדי ללמוד אותו.

משה גפני: קריאה ראשונה מחדש?

עיסאווי פריג': צריך ללמוד את התקציב, כי ישנם 80% שזה טייס אוטומטי, רץ, אין לי בעיה עם זה, רץ.

עיסאווי פריג': משכורות ורץ.

עיסאווי פריג': אבל 1.2 מיליארד ממה שנותר, אתה אומר לי, זה לא מהותי?

עיסאווי פריג': על מה אתה מדבר?

עיסאווי פריג': אז אני חושב שמבחינה מקצועית, בכדי שנהיה חלק בהשתתפות בדיונים, שתאשר את הבקשה שלנו.

משה גפני: לדחות בשבועיים?

עיסאווי פריג': בהחלט.

משה גפני: אבל ראש הממשלה לא מסכים.

מיקי רוזנטל: ולרשות השידור הוא הסכים?

מיקי רוזנטל: גם לא הסכים - - -

עיסאווי פריג': - - -

מיקי לוי: מי יותר חזק?

מיקי לוי: אתה או ראש הממשלה?

משה גפני: לא, אבל ראש הממשלה הוא האחראי פה על הכול.

עיסאווי פריג': איזה אחראי?

עיסאווי פריג': איזה?

מיקי רוזנטל: הו, הו, תוציאו הודעה לעיתונות.

מיקי רוזנטל: מהר.

עיסאווי פריג': גפני, מיקי זוהר יצא עם 150 מיליון שקל כסף קואליציוני?

עיסאווי פריג': דחילק - - -

משה גפני: זה סתם - - - אל תיכנס למריבה הזאת.

משה גפני: זה לא נכון.

עיסאווי פריג': הדבר האחרון, אני אזכיר לך.

עיסאווי פריג': אתה זוכר, בתקציב הקודם את המאבק על מע"מ אפס?

משה גפני: לא בתקציב הקודם, בקדנציה הקודמת.

עיסאווי פריג': - - -

מיקי רוזנטל: הקודם לקודם, אבל המס אפס - - - זה אותו בלוף.

מיקי רוזנטל: זה לא עזר וזה לא יעזור.

עיסאווי פריג': - - - את המאבק של מע"מ אפס?

משה גפני: בטח שאני זוכר אותו.

משה גפני: זה היה מאבק הרואי.

מיקי לוי: למדנו מכם.

עיסאווי פריג': הבקעת שער מ-40 מטר, בחיבורים שמת אותו והפלתם ממשלה.

עפר שלח: כן, אבל עיסאווי, שכחת להגיד שהשוער היה איתו.

עפר שלח: אפשר לחשוב שזה הבעיטה שלו.

עפר שלח: השוער עשה ככה, שהכדור ייכנס.

עיסאווי פריג': זה נכון.

משה גפני: זה לא נכון לגמרי.

משה גפני: זה נכון חלקית.

עיסאווי פריג': עכשיו תראה מה גפני עושה עם המס על דירה שלישית.

עיסאווי פריג': הוא עושה אותו תרגיל כמו סוס טרויאני בתוך הקואליציה, אותו תרגיל, כי הוא לא רוצה את המס.

עיסאווי פריג': אז הוא עושה כאילו, אתה מבין?

עיסאווי פריג': הוא לא רוצה את מנעמי השלטון, להישאר בקואליציה.

עיסאווי פריג': הוא לא רוצה את זה, אבל רוצה להישאר בקואליציה.

מיקי לוי: הוא העביר את ניהול הוועדה למיקי מכלוף זוהר, הוא לא רצה להצביע.

מיקי לוי: הנשמה שלו לא נתנה לו להצביע.

משה גפני: למה אתם סתם אומרים?

משה גפני: מאיפה אתם לוקחים את זה?

מיקי לוי: מה?

מיקי לוי: אנחנו ראינו אותך.

עיסאווי פריג': כשאני קורא את החוק והחוק עכשיו, זה "גפנילוגיה", זה מס אפס, זה גפני, זה גפני כשהוא בקואליציה.

עיסאווי פריג': אני מבקש שתיענה לבקשתנו לדחות בשבועיים כי השינוי הוא מהותי.

משה גפני: אני אתייעץ עם שר האוצר, אני אתייעץ עם החברים.

משה גפני: עיסאווי, אבל תיקח בחשבון שאני בקואליציה.

משה גפני: אני לא יכול לעשות דברים - - -

עיסאווי פריג': אבל תמצא, כמו שעשית עם המיסוי על דירה שלישית.

עיסאווי פריג': אני סומך עליך.

עיסאווי פריג': ואז יצא לך יותר.

עיסאווי פריג': גפני, אני מבקש לקבל תשובות לגבי תוכנית החומש של המגזר הערבי, איפה היא נמצאת באופן ברור בתקציב של 2017 ומעלה.

משה גפני: בסדר גמור.

משה גפני: תודה רבה.

משה גפני: חבר הכנסת מלכיאלי, בבקשה.

מיכאל מלכיאלי: אדוני יושב-ראש הוועדה, קודם היה כאן ראש עיריית ירושלים ניר ברקת - - -

ניר ברקת: אני עדיין פה.

מיכאל מלכיאלי: אה, יופי.

מיכאל מלכיאלי: ואני רוצה להצטרף למה שדיברו כאן קודם.

מיכאל מלכיאלי: יושב-ראש הוועדה, אנחנו צריכים את הקריאה שלך – אני זוכר בדיוני תקציב בעירייה בשנה שעברה, כשלא ידעו כמה כסף המדינה תעביר לעירייה, זה משתק את כל האגפים שם, ומי כמוך יודע כמה גם אנחנו נמצאים בסירה הזאת.

מיכאל מלכיאלי: אני חושב שצריכה לצאת קריאה מהוועדה הזאת לשר האוצר ולראש הממשלה.

מיכאל מלכיאלי: אי אפשר לשכוח את ירושלים.

מיכאל מלכיאלי: יש שם יותר מדי דברים שתלויים בתוספת הזאת שהמדינה נותנת, ואני מבקש ממך להתנות את הדבר הזה, שהוועדה כאן לא תצא להצבעות עד שלא נדע מה עתידה של ירושלים.

מיכאל מלכיאלי: הוצעו כאן כל מיני הצעות חוק.

מיכאל מלכיאלי: אני לא יודע כמה הן יגיעו לסוף.

מיכאל מלכיאלי: אבל אם תצא קריאה שלך, של הוועדה, לדבר הזה – אנחנו פשוט נמצא את עצמנו בירושלים במקום לא טוב.

עיסאווי פריג': - - -

עפר שלח: תביא גיטרות ונשיר במקום זה.

מיכאל מלכיאלי: זה לא לשיר - - -

עפר שלח: לא, לא דיברתי אליך.

עיסאווי פריג': גפני, אנחנו מעבירים איתך שיחת נימוסים.

עיסאווי פריג': יש לך עד ה-31 במרץ להעביר תקציב.

עיסאווי פריג': תנצל את זה.

משה גפני: ניר ברקת, אתה רצית להתייחס.

משה גפני: אני מאפשר לך.

ניר ברקת: אני מבין שביקשו כמה חברי כנסת, וגם אני הייתי מבקש, את ההזדמנות להציג את האתגר התקציבי של העיר ירושלים.

ניר ברקת: לעניין הזה נדרשו כמה דקות ארוכות בשביל להתעמק טיפה.

ניר ברקת: אנחנו המקום היחידי בארץ שאין לו תקציב.

ניר ברקת: אנחנו מתחילים 1 חלקי 12, בוודאות, כיוון שאין לנו מסגרות תקציב ואנחנו לא יודעים אם אנחנו מתחילים את התקציב עם מינוס 200 מיליון שקל הנדרשים רק לאזן את התקציב של העיר על לא עוול בכפנו, ואיזושהי צמיחה שנדרשת לעיר ירושלים, שנמצאת לצערי הרב, עם אתגרים בלתי רגילים, ואין לנו דיון, אין לנו שיח עם אף אחד בממשלת ישראל, באוצר, אין לנו שיח היום.

ניר ברקת: לכן, לצערי הרב, אנחנו נאלצים לדבר עם ועדת הכספים.

ניר ברקת: אם היה מישהו מתייחס לאתגר שלנו, היינו נענים לבקשה הזאת בשמחה.

משה גפני: שי, אתה רוצה להשיב?

<שי באב"ד: לעניין ירושלים, אדוני ראש העיר, אני חושב שהדברים שנאמרו פה הם לא בדיוק מדויקים.

<שי באב"ד: זה לא שאין היום שיח עם האוצר, ויש היום פערים מאוד-מאוד גדולים בין מה שאתה כראש עיר דורש עבור העיר ירושלים לבין מה שהאוצר חושב שנכון לתת בתקציב.

<שי באב"ד: יש כבר היום מסגרת תקציבית, יש גם מסגרת תקציבית שתוכננה לשנים 2017–2018.

<שי באב"ד: יש פערים מאוד-מאוד גדולים בין מה שאתה מבקש לבין מה שהאוצר יכול או מוכן לתת.

<שי באב"ד: צריך לזכור, כולנו רוצים את עתידה של ירושלים וכולנו רוצים לחזק את ירושלים, אבל מבחינת משרד האוצר ירושלים היא לא העיר היחידה במדינה, והתקציב הוא לא רק תקציב לירושלים, ובמסגרות התקציב ובמסגרת היכולות יש מסגרות.

<שי באב"ד: מאחר שאתם גם לא רציתם להיכנס לדיון על המסגרות האלה, אלא גם שמתם את המספר שלכם והייתם מוכנים לזוז טיפה ימינה או שמאלה, אבל לא לדבר מהותית.

<שי באב"ד: זה בסדר.

<שי באב"ד: אתה יודע, יכול לבוא לפה כל ראש עיר ולדרוש תוספות תקציביות של מאות מיליונים - - -

בצלאל סמוטריץ': זה לא כל ראש עיר.

בצלאל סמוטריץ': ירושלים, גם עם החשיבות הסמלית שלה, וגם עם האתגרים, היא העיר הכי גדולה במדינת ישראל.

<שי באב"ד: חבר הכנסת סמוטריץ, אתה גם תבוא ותגיד לי שליהודה ושומרון יש חשיבות מאוד-מאוד גדולה, והתקציבים שאנחנו רק העברנו בממשלה אתמול, הם ייעודיים וחשובים בשבילם.

בצלאל סמוטריץ': אבל זה בדיוק מה שאני רוצה להגיד לך.

בצלאל סמוטריץ': אני רוצה להגיד לך שאם אפשר היה למצוא 150 מיליון שקל תוך שבוע לפינוי עמונה, שלא אני כפיתי אותה, אלא ארגוני שמאל קיצוני ובג"ץ, ואפשר היה למצוא את זה תוך שבוע, ברור שגם אפשר למצוא עוד 200 מיליון שקל לעיר כמו ירושלים, עם חצי ערבים וחרדים, להבדיל, וכולי וכולי, אתגרים כל-כך גדולים שהעיר מתמודדת איתם.

<שי באב"ד: חבר הכנסת סמוטריץ, לא מצאו 150 מיליון עבור עמונה.

<שי באב"ד: עשו פלאט בממשלה אתמול מכל משרדי הממשלה עבור עמונה.

בצלאל סמוטריץ': אז למה - - - עוד 200 מיליון שקל לירושלים?

<שי באב"ד: זו החלטה של שרי הממשלה.

<שי באב"ד: ירצו שרי הממשלה לעשות עוד פלאט בכל המשרדים שלהם עבור העיר ירושלים, כך יבוצע.

<שי באב"ד: אנחנו נבצע את זה.

<שי באב"ד: אבל זה לא מה שהממשלה כרגע שמה בפניה, ובמסגרת התקציבית - - -

בצלאל סמוטריץ': שי, אבל אתם הובלתם את התהליך של הפלאט לממשלה.

<שי באב"ד: לא, אנחנו לא הובלנו.

בצלאל סמוטריץ': אני שואל עכשיו שאלה אמיתית.

בצלאל סמוטריץ': לא, אני אומר לך שלא אנחנו הולבנו את התהליך.

בצלאל סמוטריץ': למה אתם לא הובלתם?

<שי באב"ד: כי אנחנו לא הובלנו את התהליך.

<שי באב"ד: הדבר הזה נעשה על-ידי זה שראש הממשלה וממשלת ישראל קיבלו החלטה שעמונה חייב לקרות, היו חייבים למצוא מקור תקציבי - - -

בצלאל סמוטריץ': אבל הפלאט לא היה - - -

<שי באב"ד: סליחה.

<שי באב"ד: שאלת אותי?

<שי באב"ד: אני אענה לך, תן לי לענות לך.

בצלאל סמוטריץ': רק בנחת, שי.

בצלאל סמוטריץ': - - - אני לא סתיו.

<שי באב"ד: אתה צודק, בנחת.

<שי באב"ד: ראש הממשלה הגדיר לנו יחד עם שרי הממשלה שעמונה צריך לקרות, ובמסגרת הדיונים שזה מה שהוגדר על-ידי ראש הממשלה וממשלת ישראל, באנו לראש הממשלה והסברנו לו שאין מקור תקציבי והדרך היחידה שניתן יהיה לבצע את זה, זה על-ידי זה שנעשה פלאט לכל משרדי הממשלה ושרי הממשלה.

<שי באב"ד: דן ראש הממשלה עם שרי הממשלה, הסכימו להביא פלאט ביום ראשון, אתמול, שהגיע לממשלה.

<שי באב"ד: אם וראש העיר יפנה לממשלת ישראל, וממשלת ישראל וראש הממשלה שבראשה יחליטו שצריך להביא מכל המשרדים שלהם עבור העיר ירושלים, אני מבטיח לך שאנחנו נבצע את זה בדיוק כמו שביצענו בעמונה.

בצלאל סמוטריץ': על כמה הפער היום ביניכם לבין העירייה?

<שי באב"ד: את זה יגיד לך ראש העיר.

<שי באב"ד: זה תלוי מבחינתו.

<שי באב"ד: מבחינתנו אין פער.

<שי באב"ד: מבחינתו זה מאות מיליונים.

בצלאל סמוטריץ': לא, מה הפער בין מה שאתם רוצים לתת היום?

בצלאל סמוטריץ': – הרי אתם נותנים - - -

<שי באב"ד: אני חושב שזה סדר גודל של 400 מיליון, נכון?

<שי באב"ד: אם אני זוכר נכון את הפער.

ניר ברקת: אין נוסחה לסיוע לעיר ירושלים.

ניר ברקת: גדיש עצמו שקבע את הנוסחה שעל-פיה המדינה עובדת כבר למעלה מ-10 שנים, קבע במפורש שלירושלים צריך להיות מענק איזון מיוחד בשבילה, ומענק בירה תוספתי.

ניר ברקת: המשרד כבר שנים לא עובד ככה.

ניר ברקת: עד לשנה שעברה תמיד הסתדרנו עם האוצר, תמיד נתנו לנו תוספות.

ניר ברקת: משנה שעברה והשנה, אנחנו כמו עניים בפתח, צריכים לדאוג לעתידה של ירושלים.

ניר ברקת: זה מבייש, זה פשוט מבייש, שנכון להיום אין לנו - - -

<שי באב"ד: אדוני ראש העיר, כמה תוספות ביקשת לשנת 2016, שאתה רוצה בשנת 2017?

ניר ברקת: זה לא אני מבקש.

<שי באב"ד: לעיר, אתה מבקש בשביל העיר.

<שי באב"ד: ברור.

ניר ברקת: אני אענה, ואני ארחיב על זה כשוועדת הכספים תיתן לי את המנדט, נציג מצגת מסודרת לעניין, בשביל שאנשים ישתכנעו בעצמם, שעם ישראל יבין איפה נמצאת ירושלים מבחינה תקציבית יחסית לעצמה, יחסית לערים אחרות, יחסית לפוטנציאל שלה.

ניר ברקת: וירושלים, נכון להיום, מקבלת כתף קרה מהאוצר.

<שי באב"ד: אני לא מקבל את זה.

<שי באב"ד: ירושלים לא מקבלת כתף קרה מהאוצר.

<שי באב"ד: יש פערים.

ניר ברקת: היא לא מקבלת כלום.

ניר ברקת: זו בדיוק הנקודה.

<שי באב"ד: סליחה, זה לא נכון.

<שי באב"ד: אם אתה רוצה, אני אוציא תיכף את הרשימה של כל התקציבים שירושלים מקבלת.

<שי באב"ד: זה ממש לא נכון להגיד שירושלים לא מקבלת כלום.

ניר ברקת: התקציב השוטף של העיר ירושלים, כפי שיש מענקי איזון לכל ערי המדינה, ירושלים שהיתה צריכה לקבל מענק איזון, לא מקבלת מענק איזון.

ניר ברקת: הפער שלנו, רק לאיזון תקציבי, הוא כסדר גודל של 200 מיליון שקל בין 2016 ל-2017, מנומק ומוסבר.

ניר ברקת: שקל שאל מוסבר ומוסכם, מבחינתנו - - -

<שי באב"ד: אני לא מכיר את זה כזה המצב, אבל תיכף נשב - - -

ניר ברקת: כל שקל שלא ב-200, אנחנו מוותרים עליו.

ניר ברקת: 200 מיליון שקל מענק איזון, רק לא להתקדם מטר.

<שי באב"ד: אני מוכן לשבת עם ראש העיר.

<שי באב"ד: גם באותו ערב הציע לך ראש אגף תקציבים לשבת איתך, רק הפערים הם פערים מהותיים.

<שי באב"ד: אתה לא הצגת פערים של 200.

ניר ברקת: זה לא עניין של פערים, תקשיבו לאמירות.

ניר ברקת: אתם לא מקשיבים.

בצלאל סמוטריץ': אצלך בחדר ישבו ראש העיר והמנכ"ל - - -

משה גפני: קודם ביניהם, אחרי זה אצלי בחדר.

ניר ברקת: תודה רבה.

ניר ברקת: בכל הזדמנות שיקראו לנו, אנחנו נשב.

<שי באב"ד: וצריך נציגות גם של אגף תקציבים.

<שי באב"ד: אני רק אומר לך שוב, חבר הכנסת סמוטריץ, שאלת שאלה מאוד-מאוד טובה.

<שי באב"ד: זה הכול עניין של סדרי עדיפויות.

ניר ברקת: נכון מאוד.

ניר ברקת: זה עניין של סדרי עדיפויות.

ניר ברקת: אני מסכים איתך.

ניר ברקת: והשאלה היא מה סדר עדיפות שממשלת ישראל נותנת לירושלים.

משה גפני: ניר ברקת, תסתכל עליי, אני מכיר את המצב.

משה גפני: אל תהיה גפני, גפני צועק וזה.

משה גפני: אתה נראה כזה איש מתון.

<שי באב"ד: כשמדובר על ירושלים הוא במקום אחר.

משה גפני: גם כשמדובר על ירושלים, צריך להסתכל על היעד.

משה גפני: יש מתח בין משרד האוצר לבין עיריית ירושלים, וסיבותיה לא חשובות.

משה גפני: התוצאה היא שאין הידברות.

משה גפני: קודם כל, זה הדבר הראשון.

משה גפני: אני מציע – פנו אליי רבים מחברי הכנסת שמבקשים דיון בוועדה על הנושא של ירושלים, אני לא בטוח שזה עכשיו בנקודת הזמן הזאת, זה הולך לתרום לעניין.

משה גפני: אני מציע – תשבו, נאי עוצר את הדיון הזה מפני שבלאו הכי אין לי יותר מה לעשות עד רבע לאחת.

משה גפני: אני הייתי רוצה שהדיון יימשך, ושנגיע להצבעות, אבל משרד האוצר ביקש להמתין.

משה גפני: אז את הדיון ההתחלתי - - -

<שי באב"ד: תמתין רגע.

<שי באב"ד: לפני שאתה עושה את הדיון אני אבדוק איתם איפה הם עומדים.

<שי באב"ד: יכול להיות שאנחנו - - -

משה גפני: בסדר.

משה גפני: היא אמרה רבע לאחת.

משה גפני: היא רצתה רבע לשלוש, אבל רבע לאחת התעקשתי.

בצלאל סמוטריץ': מה מתחילים ברבע לאחת?

משה גפני: ממשיכים.

משה גפני: זה לא מתחילים.

בצלאל סמוטריץ': אבל אנחנו מתחילים את התקציב?

משה גפני: כן.

משה גפני: מתחילים את הנושא של הקיצוץ, שאני עדיין לא יודע מהו, שיעל צריכה להגיד מהו.

משה גפני: והתקציב, אין לנו דברים אחרים.

משה גפני: אנחנו צריכים לסיים את העניין הזה.

משה גפני: אבל צריך שיתקיים דיון, ובינתיים הדיון הוא די עקר מכיוון שיעל לא כאן ואגף תקציבים לא נמצא.

משה גפני: וסיכמתי איתה שברבע לאחת זה יתחדש, אלא אם כן יש לך - - -

<שי באב"ד: בסדר, אני תיכף בודק איתה.

משה גפני: לי אין מה לעשות היום שום דבר, רק את זה.

משה גפני: זאת אומרת, אני כל הזמן בעניין.

משה גפני: אם היה אפשר לעשות ישיבה בשש בבוקר, והיינו מאשרים את זה בשבע בבוקר, הייתי עושה את זה.

משה גפני: אבל אי אפשר.

משה גפני: עד לרגע זה אי אפשר.

משה גפני: אני מציע לשבת עם עיריית ירושלים.

משה גפני: אני גם אדבר עם השר.

משה גפני: המצב הוא לא מצב שאפשר להמשיך איתו.

<שי באב"ד: אין שום התנגדות לשבת עם עיריית ירושלים.

<שי באב"ד: נשמח לשבת עם עיריית ירושלים.

<שי באב"ד: הנושא זה לא לשבת, אלא הפערים ונראה אם אפשר לגשר על זה.

משה גפני: שי, גם אם יש ויכוח, אני אכנס לעניין, אם אתם תסכימו.

משה גפני: אם לא, אני אשב רק עם ניר ברקת, וזה מאוד מסוכן שאני אשב עם ניר ברקת לבד.

ניר ברקת: עד כדי כך מסוכן?

<שי באב"ד: לא, הוא התכוון לרמוז לי שזה מסוכן לנו.

משה גפני: לא, אני רק עובד עליו.

משה גפני: אני רק עובד עליו.

משה גפני: שי, ברצינות, זה נושא שעומד כאן - - -

<שי באב"ד: אני אומר, אני אשב.

<שי באב"ד: אין מניעה.

<שי באב"ד: ירושלים היא העיר הכי חשובה במדינת ישראל, היא בירה שלנו, היא חשובה לכולנו.

<שי באב"ד: השאלה היא אם אפשר לגשר על הפערים.

<שי באב"ד: זה הכול.

בצלאל סמוטריץ': שי, ויש לה גם אתגרים אמיתיים.

בצלאל סמוטריץ': באמת אני אומר.

בצלאל סמוטריץ': זה לא רק החשיבות הלאומית - - -

<שי באב"ד: אתה צודק.

<שי באב"ד: אין סתירה - - -

בצלאל סמוטריץ': היא מתמודדת עם דברים שאף עיר בארץ לא מתמודדת איתם.

בצלאל סמוטריץ': - - - בני ברק.

משה גפני: אני מבקש שישבו ראש העיר ואנשיו.

משה גפני: הנה, נמצא פה אפילו ממלא מקום, מר פינדרוס.

משה גפני: אוי ואבוי לחיים שלך אם אתה לא פותר את הבעיה.

משה גפני: אני לא חוזר הביתה.

משה גפני: הוא ממלא מקום, מדגל התורה.

משה גפני: מה אתה מסתכל עליי ככה כאילו נפלתי מהירח?

<שי באב"ד: חס וחלילה.

<שי באב"ד: אני, אני נפלתי.

משה גפני: לא חשוב.

משה גפני: אמרתי את זה בצחוק.

משה גפני: צריך לפתור את הבעיה הזאת, ואם יש צורך אני אכנס לעניין.

משה גפני: רבים מחברי הכנסת גם כתבו לי שהם מבקשים דיון על זה.

משה גפני: אני רק רוצה קודם למצות את העניין.

משה גפני: אני עושה הפסקה עד השעה רבע לאחת.